stanford-oval/wikipedia huggingface dataset:
מריה קארי

| --- | --- |

קארי בהופעה בתוכנית בוקר טוב אמריקה, 2013
 לידה:  27 במרץ 1969 (בת 55) הנטינגטון, ארצות הברית 
 שם לידה:  Mariah Carey 
 שם במה:  Songbird Supreme 
 מוקד פעילות:  לונג איילנד, ניו יורק
 תקופת הפעילות:  מ-1988
 מקום לימודים:  תיכון הרבורפילדס 
 סוגה:  פופ • R&B • היפ הופ • סול • גוספל • ג'אז
 סוג קול:  סופרן
 שפה מועדפת:  אנגלית 
 כלי נגינה:  פסנתר
 חברת תקליטים:  קולומביה, איילנד, וירגין
 בן או בת זוג:  טומי מוטולה (5 ביוני 1993–5 במרץ 1998) ניק קאנון (30 באפריל 2008–2 בנובמבר 2016)  לואיס מיגל (1998–2001) בריאן טנקה (אוקטובר 2016–2023) ג'יימס פאקר (2016–אוקטובר 2016) דרק ג'יטר (1997–1998) 
 מספר צאצאים:  2 
 פרסים והוקרה:  פרס גראמי לתגלית השנה (1991)  כוכב בשדרת הכוכבים בהוליווד (5 באוגוסט 2015)  פרס המוזיקה האמריקאית לזמרת הנשמה/R&B האהובה (2005)  פרס המוזיקה האמריקאית לזמרת הנשמה/R&B האהובה (1998)  פרס המוזיקה האמריקאית לזמרת הנשמה/R&B האהובה (1996)  פרסי המוזיקה של ARIA (1994)  פרס המוזיקה של MTV אירופה לאמן ה-R&B טוב ביותר (1999)  פרס המוזיקה של MTV אירופה לאישה (1994)  פרס אגודת מבקרי הקולנוע של בוסטון (2009)  Blockbuster Entertainment Awards (1996)  פרס המוזיקה האמריקאית לאמנית הפופ/רוק האהובה (1996)  American Music Award for Favorite Adult Contemporary Album (1993)  פרס גראמי לשיר ה-R&B הטוב ביותר (2006)  Grammy Award for Best Contemporary R&B Album (2006)  פרס הגראמי לביצוע סולו הפופ הנשי הטוב ביותר (1991)  פרס המוזיקה האמריקאית לאמנית הפופ/רוק האהובה (1995)  פרס גראמי לביצוע ה-R&B הווקאלי הטוב ביותר – אישה (2006)  פרס המוזיקה האמריקאית לזמרת הנשמה/R&B האהובה (1992)  פרס פטל הזהב - השחקנית הגרועה ביותר (2002)  פרס המוזיקה האמריקאית לאמנית הפופ/רוק האהובה (1993)  פרס המוזיקה של בילבורד לזמרת המובילה (1994) 
 mariahcarey.com
 פרופיל ב-IMDb
 חתימה:  
 
מַרָיה קארי (באנגלית: Mariah Carey; נולדה ב-27 במרץ 1969) היא זמרת-יוצרת, פזמונאית, מלחינה, מפיקה מוזיקלית ושחקנית אמריקאית. מאז יצא לאור אלבומה הראשון בראשית שנות ה-90, הפכה לאחת הזמרות המצליחות והמפורסמות ביותר בעולם. מספר השירים שלה שדורגו במקום הראשון במצעד הבילבורד הוט 100 גדול משל כל אמן אחר בהיסטוריה, פרט לביטלס, והיקף מכירות אלבומיה ושיריה נאמד בכ-200 מיליון עותקים.
במהלך הקריירה שלה, זכתה קארי במספר רב של פרסים, ביניהם תשעה-עשר פרסי מוזיקת העולם, חמישה פרסי גראמי, אחד-עשר פרסי המוזיקה האמריקאית, שלושים ואחת פרסי BMI פופ מיוזיק וארבעה-עשר פרסי המוזיקה של בילבורד. בשנת 1998, זכתה בתואר "האמן הנמכר ביותר בשנות התשעים" ובשנת 2000, בתואר "האמן-הנשי הנמכר ביותר של המילניום". שניהם מטעם פרסי מוזיקת העולם. בשנת 2019, שירה "All I Want for Christmas Is You" כבש את פסגת מצעד הבילבורד הוט 100, דבר אשר הפך אותה לאמן הסולו עם מרבית השירים בפסגת המצעד. השיר כבש את פסגת המצעד 25 שנים מצאתו המקורית, שיא היסטורי גם כן. בנוסף לכך, הפך השיר לשיר חג המולד השני בהיסטוריית המצעד, אשר כבש את הפסגה. בין היתר, הפכה קארי לאמנית השנייה המבוגרת ביותר אחרי שר, אשר הצליחה לכבוש את פסגת המצעד.
קארי ידועה בזכות מנעד חמש האוקטבות שלה וביכולתה לשיר תווים גבוהים במיוחד, הן בצלילי חזה והן בצלילי ראש, בהן השליטה שלה מעוררת התפעלות ונחשבת לנדירה. כמו כן, היא מכונה "ציפור השיר העליון" על ידי ספר השיאים של גינס.
ביוגרפיה > ילדותה ונעוריה

מריה קארי נולדה בעיירה האנטינגטון שבלונג איילנד, ניו יורק לאלפרד "רוי" קארי, מהנדס אווירונאוטיקה ממוצא אפריקני-ונצואלי, ולפטרישה היקי, זמרת אופרה לשעבר ממוצא אירי. היא קרויה על שם השיר "They call the wind Mariah", מתוך המחזה Paint Your Wagon.
נישואי התערובת של הוריה, עניין חריג ולא מקובל בחברה האמריקאית, לא צלחו והם התגרשו לבסוף, כשמריה הייתה בת שלוש שנים. היא עברה להתגורר עם אמה ויחסיה עם אביה נותקו כמעט לחלוטין. האם, שנותרה מפרנסת יחידה, נאלצה לעבוד בכמה עבודות במקביל וקארי נותרה פעמים רבות לבדה בביתה, למשך שעות ארוכות. במציאות עגומה זו, היא פנתה לעיסוק במוזיקה ששימשה לה כלי להתמודדות עם תלאות היום-יום. היא החלה להתאמן בשירה בעידודה ובסיועה של האם, לאחר שזו זיהתה את הפוטנציאל הגלום בביתה. מריה הצעירה נהגה לחקות את אמה שרה באיטלקית קטעי אריות מהאופרה ריגולטו - מאת המלחין ג'וזפה ורדי.
את שיריה הראשונים החלה מריה לכתוב כשהייתה בבית הספר. בתקופת לימודיה בבית הספר התיכון היא חברה למוזיקאי צעיר, בן מרגוליס, שסייע לה בהלחנת השירים שכתבה, ועם סיום הלימודים עברה עם מעט הכסף שהיה ברשותה לניו יורק. היא עבדה בכמה עבודות מזדמנות שסייעו לה לשלם בעבור המגורים, עד שהוזמנה לבסוף לשיר כזמרת ליווי לברנדה קיי. סטאר, זמרת פופ אמריקאית ממוצא פורטוריקני. הייתה זו למעשה דריסת הרגל הראשונה של קארי בעולם המוזיקה.
בשנת 1988, בעת שהשתתפה במסיבה בחברתה של ברנדה קיי. סטאר, היא פגשה בטומי מוטולה, מנהל בחברת התקליטים קולומביה רקורדס (אז - CBS). ברנדה הגישה לידיו קלטת דמו של קארי ובה מספר סקיצות של שירים שהקליטה. מוטולה ניגן את הקלטת במכוניתו ונדהם מן הכישרון הרב של הזמרת האלמונית. הוא שב על עקבותיו על מנת לאתרה, אך קארי כבר עזבה את המקום. כעבור ימים אחדים, איתר אותה והחתים אותה על חוזה בן שבעה אלבומים.
ביוגרפיה > 1990–1992: פריצה והצלחה מוקדמת

אלבום הבכורה שלה, Mariah Carey, ראה אור בארצות הברית בחודש יוני 1990. קדמה לצאתו עבודת שיווק אגרסיבית מצדה של חברת התקליטים, שכללה בין היתר הופעות של קארי בפני קהל מצומצם של מאזינים, השתתפות בתוכנית האירוח של ארסיניו הול ואף הזמנה לשיר בגמר ליגת ה-NBA. עם צאתו לאור, התמקם האלבום במקום השמונים במצעד האלבומים האמריקאי ורק כעבור ארבעים ושלושה שבועות הגיע למקום הראשון. הוא שהה בפסגה אחד-עשר שבועות רצופים - יותר מכל אלבום אחר של קארי, עד היום. ארבעת השירים שיצאו לאור מהאלבום עשו את דרכם אל ראש מצעד הסינגלים האמריקאי: "Vision of Love" ,"Love Takes Time" ,"Someday" ,"I Don't Wanna Cry", ובכך הפכה קארי לזמרת הראשונה שארבעה שירים שלה כבשו ברציפות את המקום הראשון במצעד (בשיא זה אוחזת גם להקת חמישיית הג'קסונים, אך המצעד האמריקאי נוטה להבחין בין אמן סולו לבין להקה). מחוץ לגבולות ארצות הברית הצלחתו של האלבום הייתה דומה להצלחתו בארצות הברית.
האלבום היה מועמד לחמישה פרסי גראמי ב-1991 וזיכה את קארי בשניים: "האמן החדש הטוב ביותר" וכן "הביצוע הקולי הנשי הטוב ביותר" בעבור השיר "Vision of Love". בספטמבר 1991 ראה אור אלבומה השני, Emotions, שאותו הפיקה בעצמה, בסיוע של קומץ יוצרים נוספים, בניגוד לאלבום הבכורה שלה, שנמנע ממנה לקחת חלק בהפקתו. קארי לא הצליחה לשחזר את ההצלחה לה זכה אלבום הבכורה, אך זכה להצלחה כשלעצמו כאשר מכר 8 מיליון עותקים. עם זאת, שיר הנושא מתוך האלבום, "Emotions", כבש אף הוא את המקום הראשון במצעד הסינגלים האמריקאי, והפך לשיר ה-5 שלה לעשות זאת. האלבום זיכה את קארי בשתי מועמדויות נוספות לפרס ה"גראמי" בקטגוריות "מפיק השנה" ו"הביצוע הקולי הנשי הטוב ביותר" בעבור השיר, "Emotions".
במרץ 1992 הזמינו מפיקי התוכנית "MTV Unplugged", את קארי להשתתף במופע מטעם ערוץ הטלוויזיה האמריקאי MTV. אף על פי שהופיעה כבר בעבר במספר אירועים קטנים, הייתה זו ההופעה החיה הגדולה ביותר שלה, עד לאותה עת. השתתפותה בתוכנית העניקה לה את ההזדמנות להוכיח לכל מבקריה כי יכולות השירה שלה הן אמיתיות ולא תוצר של הנדסה באולפן ההקלטות. ההופעה קצרה שבחים מצד מבקרי מוזיקה מקצועיים ומצד הקהל, והקלטה של אותה הופעה הודפסה לבסוף על גבי אלבום EP הנושא את שמה של התוכנית - MTV Unplugged, שראה אור בחודש יוני, 1992. בהופעה ביצעה קארי כמה משיריה המוקדמים בגרסאות אקוסטיות וכן ביצוע מחודש ללהיטם של חמישיית הג'קסונים "I'll Be There", שיצא לאור כסינגל וכבש אף הוא את פסגת המצעד האמריקאי.
ביוגרפיה > 1997–1999: עצמאות ותדמית חדשה

בדצמבר 1996 היא עזבה את אחוזתם שלה ושל מוטולה. בזמן זה עבדה על אלבומה הבא, Butterfly, עם מפיקים כמו פי דידי ומיסי אליוט. האלבום יצר תהודה רבה כשיצא בספטמבר, גם בעקבות השינוי המוזיקלי שנקטה בו וגם בשל התדמית הפרובוקטיבית שיצרה לעצמה. שם האלבום נתפש בעיני רבים כמטפורה על שחרורה של קארי מידיו ה"חונקות" של מוטולה ויציאתה לדרך עצמאית. האלבום גם נחשב לאלבומה האישי ביותר, ועוסק בתכנים מחייה הפרטים, כמו הגזענות שאותה חוותה, מערכת היחסים עם מוטולה ועוד. בשנת 2009 קארי העידה על האלבום כי מדובר ב"יצירתה הטובה ביותר". "Honey" ו-"My All" מתוך האלבום הפכו ללהיטים והגיעו למקום הראשון במצעד האמריקאי. האחרון, מוכר כאחת מהבלדות הידועות והאהובות ביותר שלה. בזמן הפקת האלבום, החלה קארי לצאת עם כוכב הבייסבול הידוע, דרק ג'יטר. ג'יטר, שכמו קארי נולד לאב ממוצא אפריקאי ואם ממוצא אירי, לא הצליח להתמודד עם תשומת-הלב הרבה אליה זכתה הדיווה הצעירה מהתקשורת, והשניים נפרדו בידידות.
ב-1998 הקליטה קארי דואט עם ויטני יוסטון, "When You Believe", לסרט האנימציה הראשון של דרימוורקס, "נסיך מצרים". שיתוף הפעולה המדובר בין השתיים הפריך כל שמועה שהייתה בעבר כי הן יריבות. השיר זיכה את כותביו בפרס אוסקר היוקרתי בקטגוריית "השיר הטוב ביותר". באותה שנה סיכמה קארי את 8 השנים הראשונות והמצליחות בקריירה שלה באוסף שנקרא Number 1's. היא איגדה בו את 13 שיריה אשר הגיעו למקום הראשון בארצות הברית.
ב-1999, כשהיא כבר במערכת יחסים עם הזמר הלטיני לואיס מיגל, הוציאה קארי את אלבומה Rainbow. האלבום שילב מגוון רחב של סגנונות ושיתופי פעולה עם אמני ראפ והנפיק את הלהיט הבולט מתוכו, "Heartbreaker". חילוקי דעות חוזרים ונשנים וחוסר שיתוף פעולה מצד חברת "קולומביה", שכבר לא ראתה בקארי עדיפות עליונה, הביאו ל"חיסול" מוקדם של האלבום, אך בכל זאת האלבום גם הפעם זכה להצלחה מסחרית עם הצלחה מסחרית גדולה מאוד בעולם. למרות זאת, דואט בין קארי לבין להקת הבנים האירית ווסטלייף, צורף למהדורה מאוחרת של האלבום והגיע למקום הראשון בבריטניה.
בדצמבר זכתה קארי בפרס "זמרת העשור" של מגזין ה"בילבורד" ובפרס מיוחד על הישגיה בטקס "פרסי המוזיקה האמריקאית".
ביוגרפיה > 2000–2003: גליטר

ב-2001, לאחר שסיימה את חוזה ההקלטות שלה בחברה "קולומביה", חתמה קארי על חוזה חסר-תקדים עם חברת "וירג'ין" המסתכם ב-80 מיליון דולר לחמישה אלבומים. החוזה חסר התקדים אף זכה להיכנס לספר השיאים של גינס, כ"חוזה ההקלטות היקר ביותר בהיסטוריה". האלבום הראשון במסגרתו היה Glitter, אשר שירת גם כפסקול לסרטה הראשון, הנושא את אותו שם. עוד לפני צאת האלבום, חוותה קארי התמוטטות עצבים ואושפזה. יש שטענו כי המשבר נבע בעיקר מפרידתה ממיגל. הסינגל הראשון שיצא מהאלבום היה, "Loverboy". אמנם הוא נכנס למקום ה-2 במצעד האמריקאי, אך תהליך הפקתו לווה בקשיים רבים. האלבום יצא ב־11 בספטמבר, היום שבו אירע אסון התאומים והסרט יצא לאור שבועיים לאחר מכן. הוא זכה לביקורות חריפות וקארי בעצמה הפכה לשק החבטות של התקשורת, שהתמודדה באותם ימים בעיקר עם האסון. הסרט ירד מהאקרנים לאחר מספר שבועות מועט והפסקול ששימש גם כאלבום הגיע למקום ה-7 בבילבורד, המיקום הנמוך ביותר לקארי במצעד, אף על פי שזכה למכירות נאות של 3 מיליון עותקים.
בתחילת 2002 יצא הסרט "נערות מבריקות", קומדיית פשע בכיכובה של קארי לצד מירה סורבינו. בינואר 2002, 9 חודשים בלבד לאחר חתימת החוזה, הוציאה אותה חברת וירג'ין מהחוזה היוקרתי, תמורת פיצוי של 28 מיליון דולר. במאי היא חתמה על חוזה, צנוע בהרבה, עם חברת איילנד דף-ג'אם אשר בבעלות יוניברסל. האלבום הראשון שהקליטה במסגרת הלייבל החדש היה Charmbracelet. אף על פי שיפור בתדמית הציבורית, הרדיו כבר לא תמך בה והפרויקט זכה להצלחה בינונית ביחס לאלבומיה הקודמים, אך זכה בכל זאת להצלחה מסחרית עם מכירות של 5 מיליון עותקים, מתוכם מיליון בארצות הברית שם הגיע האלבום למקום ה-3 במצעד הבילבורד.
שיתוף הפעולה המצליח של קארי ב-2003 עם הראפר באסטה ריימס בשיר "I Know What You Want", החזיר אותה למצעדים.
ביוגרפיה > 2010–2014: גירושים והופעה בישראל

באפריל 2010 החלה קארי כבר לעבוד על אלבום האולפן הבא שלה עם המפיקים רנדי ג'קסון, ג'רמיין דופרי ונוספים. מדובר באלבום קונספט נוסף שעושה מחווה ליצירתה הוותיקה של קארי, והפעם - אלבום חג שני. אלבום חג המולד הראשון של קארי יצא ב-1994 והפך לאלבום החג המצליח ביותר בהיסטוריית המוזיקה, שגם שנים לאחר יציאתו, נמכר בעשרות אלפי עותקים בזמן החג. קארי בחרה ליצור לו אלבום המשך, בשם Merry Christmas II You. העבודה עליו תועדה בסרט, שיצורף אליו עם יציאתו לשווקים, בנובמבר 2010. העבודה על האלבום נעשתה עם תזמורת חיה, הוקלט שיר שבו קארי משתפת פעולה עם אימה זמרת האופרה, פטרישה קארי, וכן נכתבו מספר שירים מקוריים. הסינגל הראשון מן האלבום, שיר מקורי אותו כתבה בעצמה "Oh Santa!", יצא בחודש אוקטובר וזכה להצלחה מיידית - הוא נכנס הישר למקום ה-1 במצעד שירי החג של המצעד האמריקאי. ב-2009 נישאה קארי למנחה הטלוויזיה ותוכניות הכישרונות ניק קאנון וב-30 באפריל בשנת 2011 נולדו לזוג בן ובת תאומים. הם התגרשו בדצמבר 2014. ב-18 באוגוסט 2015 הופיעה בלייב פארק בראשון לציון. בינואר 2016 התארסה לאיש העסקים האוסטרלי ג'יימס פאקר. באוקטובר אותה שנה נודע כי הם נפרדו.
לשני הסרטים קארי הקליטה את שירי הנושא - ל"טנסי" את "Right To Dream", בלדת קאנטרי עם אלמנטים של מוזיקה שחורה ול"פרשס" את "100%", שיר רית'ם אנד בלוז. שני השירים עסקו באמונה עצמית, התמדה ומאבקים. בהפקת הסרט "פרשס" הוחלט בסופו של דבר להחליף את "100%", בשיר אחר שביצעה הזמרת מרי ג'יי בלייג', וקארי שינתה במעט את השיר ותרמה אותו לטובת קמפיין עידוד המשלחת האמריקאית שלקחה חלק במשחקי החורף האולימפיים ה-21 במספר. ביולי 2012 בחרו מפיקי תוכנית הטלוויזיה "אמריקן איידול" בקארי לצוות השופטים במקום ג'ניפר לופז, לקראת העונה ה-12 של התוכנית, וחתמו עמה על חוזה. באוגוסט 2012 הוציאה קארי סינגל חדש, "Triumphant Get 'Em", הראשון מתוך אלבומה ה-14, שמתוכנן לצאת בהמשך 2012 לאחר עבודה של שנתיים. בסינגל זה שיתפה קארי את שני הראפרים ריק רוס ומיק מיל. לדעת המבקרים, מדובר בשינוי מוזיקלי משמעותי מהשירים שבאלבומה הקודם.
ביוגרפיה > 2015–הווה: אלבום אוסף והמשך עבודה

בשנת 2015, יצא אלבום האוסף #1 to Infinity, אשר מאגד בתוכו את הסינגל החדש "Infinity". בשנת 2016 התארחה בעונה השלישית של סדרת הדרמה "אימפריה" בתפקיד קיטי, בכיכובם של טרנס הווארד וטראג'י פ. הנסון.
בדצמבר 2019 לאחר שיווק מאסיבי דרך רשתות חברתיות ושחרור מחדש במהדורה חגיגית, הגיע השיר "All I Want for Christmas Is You" למקום הראשון בבילבורד הוט 100, 25 שנים לאחר צאתו. השיר הפך לשירה ה-19 של קארי לעשות זאת. בדצמבר 2020, הוציאה עם אריאנה גרנדה וג'ניפר הדסון את השיר "Oh Santa!", לכבוד ספיישל חג המולד שלה "Mariah Carey's Magical Christmas Special". בסמוך לכך, הוציאה פסקול נלווה, Mariah Carey's Magical Christmas Special (Apple TV+ Original Soundtrack).
בינואר 2025 פורסם כי קארי תוכר כ"אייקון השנה" על קריירת השירה, כתיבת השירים וההפקה המוזיקלית שלה שנמשכת עשרות שנים בטקס פרסי המוזיקה של iHeartRadio לשנת 2025.
במצעד הבילבורד

קארי היא הזמרת שהצליחה להביא הכי הרבה שירים למקום הראשון במצעד (אחרי הביטלס), תשעה עשר משיריה של קארי כבשו את ראש מצעד הפזמונים האמריקאי במצעד הרשמי בילבורד הוט 100, בתור אמנית סולו או בתור אורחת בשיר:
במצעד הבילבורד > להיטי מקום ראשון

| 0 | 1 | 2 |
| --- | --- | --- |
|  "Vision of Love"  "Love Takes Time"  "Someday"  "I Don't Wanna Cry"  "Emotions"  "I'll Be There" (בשיתוף טריי לורנז)  "Dreamlover" |  "Hero"  "Fantasy"  "One Sweet Day" (בשיתוף בויז טו מאן)  "Always Be My Baby"  "Honey"  "My All"  "Heartbreaker" (בשיתוף ג'יי זי) |  "Thank God I Found You" בשיתוף (בשיתוף ג'וי & 98 דייגרס)  "We Belong Together"  "Don't Forget About Us"  "Touch My Body"  "All I Want for Christmas Is You" |
דיסקוגרפיה > אלבומי אולפן

| 0 | 1 | 2 |
| --- | --- | --- |
|  1990: Mariah Carey  1991: Emotions  1993: Music Box  1994: Merry Christmas  1995: Daydream  1997: Butterfly  1999: Rainbow  2001: Glitter  2002: Charmbracelet  2005: The Emancipation of Mimi  2008: E=MC²  2009: Memoirs of an Imperfect Angel  2010: Merry Christmas II You  2014: Me. I Am Mariah... The Elusive Chanteuse  2018: Caution |  אלבומי אחרים – אוספים 1992: MTV Unplugged  1998: #1's  2000: Valentines  2001: Greatest Hits  2003: The Remixes  2008: The Ballads  2010: Playlist: The Very Best of Mariah Carey  2011: The Essential Mariah Carey  2015: #1 to Infinity  2018: Japan Best  2020: The Live Debut – 1990  2020: Mariah en Español  2020: The Rarities |  אלבומי וידאו 1991: The First Vision  1992: MTV Unplugged +3  1993: Here Is Mariah Carey  1996: Fantasy: Mariah Carey at Madison Square Garden  1999: Around the World  2000: #1's  2007: The Adventures of Mimi |
הופעות

| --- | --- |
 סיבובי הופעות 1993: Music Box Tour  1996: Daydream World Tour  1998: Butterfly World Tour  2000: Rainbow World Tour  2003–2004: Charmbracelet World Tour  2006–2009: The Adventures of Mimi  2009: Angels Advocate Tour  2014: The Elusive Chanteuse Show  2016: The Sweet Sweet Fantasy Tour  2018: The #1's Tour  2019: Caution World Tour:  סיבובי הופעות משותפים 2017: All the Hits Tour הופעות קבועות 2009: Live at The Pearl  2014–2019: All I Want for Christmas Is You: A Night of Joy and Festivity  2015–2017: #1 to Infinity  2018–2020: The Butterfly Returns
קרני חיטין

| --- | --- |
קרני חיטין במבט מהאוויר
קרני חיטין במבט מהאוויר
 מידע כללי
 סוג הר:  הר געש כבוי
 גובה:  326 מטר
 מדינה:  ישראל ישראל
 מיקום:  הגליל התחתון
 קואורדינטות:  32°48′16″N 35°27′41″E﻿ / ﻿32.8044923°N 35.4614438°E﻿ / 32.8044923; 35.4614438
  (למפת הגליל העליון מוגדלת) קרני חיטין(למפת הגליל העליון רגילה) קרני חיטין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קרני חיטין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קרני חיטין
קרני חיטין הוא שמו של הר געש כבוי בגליל התחתון בקרבת הר ארבל; גובהו המרבי 326 מטר, והוא כ-5 ק"מ ממערב לטבריה, ומעליה. ההר זכה לשמו בשל שתי פסגותיו, שצורתן כשל קרניים. קיימת סברה כי שתי פסגותיו – הידועות כ"קרניים" – הן פקקים געשיים שנחשפו באמצעות סחיפה. בשנת 2007 הוכרזה סביבת ההר כגן לאומי.
מקרני חיטין ניתן לראות את הכנרת, הגלעד, הגולן והגליל.
גאולוגיה

הר הגעש היה פעיל לפני כ-3–4 מיליוני שנה, בתקופת הפליוקן. בבסיס ההר מצויה שכבה של גיר ימי, בדומה לזו הנמצאת בארבל. מעליו שכבה של טוף ירקרק, ומעליה שכבה של אגלומרט הכולל פצצות געשיות וגושי בזלת. דבר זה מעיד כי ההר התחיל את חייו בהתפרצויות מתונות שעוצמתן הלכה וגברה בהמשך. מעל האגלומרט ניתן לראות שכבות בזלת.
התיישבות

בקרני חיטין התקיימו יישובים בכמה תקופות, וב-1976 נערכו במקום חפירות מטעם רשות העתיקות. השליטה מן ההר על הדרך העולה מהכנרת הקנתה לו חשיבות מיוחדת. דרך זו עברה בנחל רקת, ומשני צדיה חולשים עליה הרי געש: בקצה התחתון תל רקת ובקצה העליון קרני חיטין.
קבר נבי שועייב, המקודש לדרוזים, נמצא בסמוך לקרני חיטין.
שמו של קרני חיטין מוכר וידוע דווקא מן התקופה שבה לא היה מיושב כלל. בתקופה הצלבנית לא נודעה לאתר חשיבות מיוחדת, והוא היה שומם. ב-4 ביולי 1187 התחולל למרגלות ההר הקרב בין צבאות הצלבנים, שהגיעו מכיוון ציפורי, ובין צבאו של צלאח א-דין, שבא מכיוון מעברות הירדן, מדרום לצמח. בקרב זה נחלו הצלבנים מפלה ניצחת, ושרידי לוחמיהם נמלטו אל פסגת ההר ושם נכנעו. קרב קרני חיטין, או "קרב חטין", מסמל את ראשית חורבנה של ממלכת הצלבנים בארץ ישראל.
במורד הצפוני של ההר שכן בתקופה העות'מאנית הכפר חיטין, אשר שימר את שמה של העיירה היהודית הגדולה מתקופת התלמוד כפר חיטיא ששכנה במקום, ואשר נזכרת רבות במקורות חז"ל. במהלך מלחמת העצמאות נמלטו ממנו תושביו, והכפר חרב. ב־1936 הוקם באזור המושב השיתופי כפר חיטים, לאחר מספר ניסיונות התיישבות שלא צלחו.
הערות שוליים

↑  שלמה שובאל, צפונות כדור הארץ, רעננה: האוניברסיטה הפתוחה, 2006, עמ' 293, מסת"ב 965-06-0872-9
↑  תלמוד ירושלמי, מסכת הוריות,  פרק ג', הלכה א'; תלמוד ירושלמי, מסכת מגילה,  פרק א', הלכה א'; תלמוד בבלי, מסכת חגיגה, דף ה', עמוד ב', ויקרא רבה, צו, ז, בראשית רבה, תולדות, ס"ה, ועוד.
|  גנים לאומיים בישראל |
| --- | --- | --- |
| הגולן והגליל | אושא • אכזיב • ארבל • בית הכנסת בכפר נחום • בית שערים • ברעם • הר תבור • חורשת טל • חורבת מנים • חמת טבריה • חצור • כוכב הירדן • כורזים • כורסי • כפר נחום • מבצר יחיעם • מבצר נמרוד • מונפור • נחל צלמון • סוסיתא • ציפורי • קרני חיטין • ראש הנקרה • שדה עמודים • שמרון • תל חי • תל יודפת • תל צפצפות • תל קדש |  |
| השרון והשומרון | אביחיל • אפולוניה • בית אלפא • בית שאן • גן השלושה • הר גריזים • הר הכרמל • חוף גדור • חוף השרון • מבצר קאקון • מעיין חרוד • נחל אלכסנדר • נחל מהר"ל • נחל נדר • סידנא עלי • פארק השרון • צור נתן • קיסריה • שומרון • תל דור • תל מגידו • תל שקמונה |  |
| יהודה ומישור חוף יהודה | בית גוברין • בית עיטאב • גן המלך • הגן הבוטני הלאומי • הגן הלאומי והאוניברסיטאי ע"ש טבצ'ניק • הר צובה • הרודיון • הרי יהודה • חוף פלמחים • גבעות הכורכר נס ציונה • ירקון • מאוזוליאום מזור • מגדל אפק • מורדות הר הצופים • מערות סמך • מערות חזן • נבי סמואל • נחל רובין • סובב חומות ירושלים • עין חמד • עמק צורים • קומראן • תל גזר • תל חברון • תל לכיש • תל צפית |  |
| הנגב | אנדרטת חטיבת הנגב • אשכול • אשקלון • גן הפסלים • ממשית • מצדה • ניצנה • עבדת • עין עבדת • עתיקות עין גדי • שבטה • תל באר שבע • תל ערד |  |
| --- | --- |
בקרת זהויות :  VIAF: 316601920   WorldCat (עם VIAF): 316601920 
תמונת פנורמה של קרני חיטין
נועם בנאי

| --- | --- |
אין תמונה חופשית
 לידה:  14 בנובמבר 1991 (בן 33) טל שחר, ישראל 
 מוקד פעילות:  ישראל 
 שפה מועדפת:  עברית 
 כלי נגינה:  מערכת תופים, פסנתר, גיטרה 
 חברת תקליטים:  NMC 
 
נועם בנאי (נולד ב-14 בנובמבר 1991) הוא זמר-יוצר ישראלי. בנם של הזמר מאיר בנאי ושל ענת בנאי.
ביוגרפיה

גדל במושב טל שחר. בן למאיר בנאי, ולאם תרפיסטית באמנות. כשהיה בן 10 התגרשו הוריו, והוא עבר לגור עם אמו בתל אביב. שנים אחדות לאחר מכן חזר אביו בתשובה, מה שקרב גם אותו ליהדות ולאמונה, ובראיון סיפר "החזרה בתשובה של אבא שלי קרבה אותי עוד יותר לדת. אני לומד תורה פעמיים בשבוע, מניח תפילין ומתפלל".
בנעוריו למד במשך כמה שנים תופים, פסנתר וגיטרה במסגרות שונות. ב-2009 התגייס לצה"ל, ושירת כלוחם בצוות תצפיות ביחידה מסווגת.
ב-2012 לאחר שחרורו מצה"ל, עבר קורס משחק, והחל ללמוד פיתוח קול אצל רחל הוכמן. ב-2013 טס להודו, שם כתב את רוב חומרי האלבום הראשון שיצא מאוחר יותר. לאחר שובו לישראל, חתם בחברת התקליטים NMC, ובנובמבר 2015 הוציא את הסינגל הראשון שלו "עץ אלון".
בשנת 2016 הוציא בנאי לאור שלושה סינגלים נוספים: "קטנים", "תל אביבית" ו"זה יבוא" – שהפך לשיר הנושא במיני-אלבום הבכורה שיצא לאור בשנת 2017, גם הוא בשם "זה יבוא", שאת חומריו כתב והלחין.
בינואר 2017 נפטר אביו מאיר בנאי ממחלת הסרטן. באותה שנה הוציא בנאי שני שירים חדשים "לחזור לאותה נקודה" ו"זכרונות", ויצא לסיבוב הופעות עם הלהקה של אביו. באותה שנה השתתף בפסטיבל יערות מנשה ובפסטיבל הפסנתר.
בינואר 2018 לקח חלק במחווה לאביו מאיר, שיזם נועם יחד עם משפחתו, לצד אומנים שעבדו עם אביו כגון: מתי כספי, ארקדי דוכין, יזהר אשדות, שלומי שבת ועוד. במהלך אותה שנה הוציא לאור בנאי שלושה סינגלים "טיול אחרי צבא", "רעידת אדמה", ו"להרפות", והוציא לאור את אלבומו (EP) השני "להרפות" שאת שיריו כתב והלחין, ושהפיק מוזיקלית פטריק סבג.
בנובמבר 2018 השתתף בפרויקט "צמאה" ונכלל באלבום החמישי של הפרויקט לצד עמיר בניון, רמי קלינשטיין, שולי רנד, אברהם פריד, עקיבא תורג'מן ועוד.
ביולי 2020, הוציא נועם סינגל בשם "אהבה זה לא מספיק".
בנובמבר 2020 הוציא סינגל יחד עם אהוד בנאי, לזכרו של אביו בשם: "אף פעם לא לבד".
בדצמבר 2020, הוציא נועם קאבר יחד עם לאה שבת לשיר "מה אעשה" במסגרת פרויקט "צו השעה" למען המוזיקה הישראלית.
במרץ 2021 הוציא סינגל בשם "בסוף זה תמיד שמח", בהפקתו המוזיקלית של סתיו בגר.
ביולי 2021 השתתף כמועמד בעונה השמינית של התוכנית "הכוכב הבא" אך החליט לפרוש בסוף שלב האודישנים ולהמשיך בדרכו העצמאית.
בנובמבר 2021 שיתף ברשתות החברתיות כי נולד לו ולאשתו יעלי תינוק ראשון וכי החליטו לקרוא לו דויד מאיר בנאי על שם אביו מאיר בנאי.
במרץ 2022 הוציא את האלבום המלא הראשון שלו "אף פעם לא לבד".
ב-31 במרץ 2024 יצא לאור אלבומו השני, "השמש לא שוקעת".
ב-3 בספטמבר בנאי הוציא שיר בשם "עיניים טובות", המשלב בפזמון את ניגון ברדיצ'ב המיוחס לרבי לוי יצחק. (וידאו קליפ של השיר יצא ב-12 בינואר 2025). ב-7 באוקטובר של אותה השנה הוציא לאור את הסינגל "שיר ישן". ב-17 בנובמבר, הוציא שני שירים מתוך האלבום "עיניים טובות"; "מזמור לדויד", שמוקדש לבנו הבכור, ו-"מי צריך מילים" שמוקדש לאשתו יעלי. האלבום יצא בשלמותו ב-12 בינואר 2025.
כל השירים של בנאי שיצאו בשנת 2024 נוהלו אמנותית על ידי רביד פלוטניק. החיבור בין בנאי לפלוטניק התחיל לאחר שפלוטניק פנה אליו בעקבות שירו "עץ אלון" ששמע ברדיו. פלוטניק התנדב לייעץ לבנאי אמנותית באלבום ללא תמורה, עם גישה ששמה דגש על יצירה ואומנות ולא על הצלחה.
דיסקוגרפיה > סינגלים

"עץ אלון" (2015)
"קטנים" (2016)
"תל אביבית" (2016)
"זה יבוא" (2016)
"זכרונות" (2017)
"לחזור לאותה נקודה" (2017)
"טיול אחרי צבא" (2018)
"רעידת אדמה" (2018)
"להרפות" (2018)
"לבד" (2019)
"יש לי סיכוי" (2020)
"אהבה זה לא מספיק" (2020)
"אף פעם לא לבד" (2020)
"בסוף זה תמיד שמח" (2021)
"בלילות" (2021)
"עד שהגעתי אלייך" (2022)
"אל המנוחה" (2022)
"מרי" (2023)
הערות שוליים

↑  איציק אוחנה, ‏הזמר הפופולרי חשף בגילוי לב: "אני בתהליך התקרבות לדת", באתר כיכר השבת, 11 בספטמבר 2024
↑   "אלוהים תעזור לי, להיות שוב תמים": השיר החדש של נועם בנאי, באתר וואלה, 3 בספטמבר 2024
↑   נועם בנאי - עיניים טובות (קליפ), בביצוע נועם בנאי, וידאו קליפ  באתר יוטיוב (אורך: 3:36)
↑  שגיא בן נון‏, "אבא שלי לא רצה שאהיה כמוהו זמר. אני עושה בדיוק ההפך ממנו עם הבן שלי", באתר וואלה, 17 בנובמבר 2024
| --- | --- |
בקרת זהויות :  NLI: 987007375516905171  MusicBrainz: 59f58758-727c-4ede-a574-0820ab386cc1  VIAF: 32151715646913781985   WorldCat (עם VIAF): 32151715646913781985
שטפן שרדר

| --- | --- |

 לידה:  17 ביולי 1981 (בן 43) שוורין, הרפובליקה הפדרלית של גרמניה 
 מידע אישי
 גובה:  1.83 מטרים
 עמדה:  winger 
 
שטפן שרדר (בגרמנית: Stefan Schröder; נולד ב-17 ביולי 1981) הוא שחקן כדוריד גרמני.
ביוגרפיה

שרדר נולד בשוורין. הוא החל לשחק כדוריד במחלקת הנוער של הקבוצה "SV Post Schwerin" בעירו. ב-1999 עבר לשחק ב-SG פלנסבורג. ב-2001 הקבוצה זכתה עימו בגביע אירופה למחזיקות גביע (Europapokal der Pokalsieger). ב-2004 עבר בהשאלה לקבוצת "HSG Düsseldorf", איתה השיג את המטרה להישאר בליגה.
ב-2009 קבע שיא בליגה הגרמנית כשכבש 21 שערים במשחק אחד. הוא שיחק במדי נבחרת גרמניה 49 משחקים וכבש 99 שערים. ב-2007 זכתה עמו הנבחרת באליפות העולם בכדוריד. באליפות אירופה 2010 נפצע במשחק מול פולין והיה זה משחקו הבינלאומי האחרון.
לאחר פרישתו שימש כמאמן כדוריד.